CELEX: 62014TN0171
Language: mt
Date: 2014-03-20 00:00:00
Title: Kawża T-171/14: Rikors ippreżentat fl- 20 ta’ Marzu 2014 – Léon Van Parys vs Il-Kummissjoni

19.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/28
            
         Rikors ippreżentat fl-20 ta’ Marzu 2014 – Léon Van Parys vs Il-Kummissjoni
   (Kawża T-171/14)
   2014/C 151/36
   Lingwa tal-kawża: l-Olandiż
   
      Partijiet
   
   
      Rikorrenti: Firma Léon Van Parys NV (Antwerpen, il-Belġju) (rappreżentanti: P. Vlaemminck, B. Van Vooren u R. Verbeke, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla l-ittra tal-Kummissjoni, tal-24 ta’ Jannar 2014, li tinforma lir-rikorrenti biż-żamma tas-sospensjoni tat-terminu previst mill-Artikolu 907 tar-Regolament Nru 2454/93;
            
         
               —
            
            
               tistabbilixxi li l-Artikolu 909 tar-Regolament Nru 2454/93 kien kompletament applikabbli favur ir-rikorrenti wara s-sentenza tal-Qorti Ġenerali fil-Kawża T-324/10 tad-19 ta’ Marzu 2013 fil-Każ REM/REC 07/07;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq ksur tal-Artikoli 907 u 909 tar-Regolament Nru 2454/93 (1), kif ukoll tal-Karta tad-Drittijiet Fundamentali tal-Unjoni Ewropea, b’mod partikolari l-Artikolu 41 dwar id-dritt għal amministrazzjoni tajba.
               
                           —
                        
                        
                           Is-sentenza tal-Qorti Ġenerali tad-19 ta’ Marzu 2013, Firma Van Parys vs Il-Kummissjoni annullat ex tunc id-Deċiżjoni tal-Kummissjoni C(2010) 2858, b’mod li l-perijodu ta’ disa’ xhur għall-ipproċessar tal-kawża kien skada u għalhekk, il-Kummissjoni ma setgħetx tiddeċiedi dwar l-applikazzjoni għal maħfra.
                        
                     
                           —
                        
                        
                           Minn tal-inqas għandu jiġi kkunsidrat li hemm nuqqas ta’ kompetenza min-naħa tal-Kummissjoni sa fejn hija tissuġġerixxi miżuri li jmorru lil hinn minn dak li huwa neċessarju, liema miżuri huma intiżi li jikkonformaw id-deċiżjoni parzjalment annullata tagħha mas-sentenza tal-Qorti Ġenerali tad-19 ta’ Marzu 2013, fil-Kawża T-324/10. Għalhekk, il-Kummissjoni kisret l-ewwel paragrafu tal-Artikolu 266 TFUE, fir-rigward tal-kompetenza tagħha li tieħu miżuri għall-eżekuzzjoni ta’ sentenza.
                        
                     
         
               2.
            
            
               It-tieni motiv ibbażat fuq ksur tal-Artikolu 907 tar-Regolament Nru 2454/93, kif ukoll tal-Karta tad-Drittijiet Fundamentali tal-Unjoni Ewropea, b’mod partikolari l-Artikolu 41 dwar id-dritt għal amministrazzjoni tajba, peress li l-Kummissjoni użat b’mod illeċitu l-possibbiltà li tintalab informazzjoni skont it-termini stabbiliti fl-Artikolu 907 tar-Regolament Nru 2454/93 sabiex tiġi evitata, jew minn tal-inqas posposta, l-applikazzjoni futura tal-Artikolu 909 tar-Regolament Nru 2454/93.
            
         
      (1)  Ir-regolament tal-Kummissjoni (KEE) Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (ĠU Edizzjoni Speċjali bil-Malti, Kapitolu 2, Vol. 6, p. 3).